Predlog SKLEP SVETA o podpisu, v imenu Evropske unije in njenih držav članic, in začasni uporabi Protokola o spremembi Evro-sredozemskega letalskega sporazuma med Evropsko unijo in njenimi državami članicami na eni ter Hašemitsko kraljevino Jordanijo na drugi strani zaradi upoštevanja pristopa Republike Hrvaške k Evropski uniji /* COM/2015/02 final - 2015/0002 (NLE) */





OBRAZLOŽITVENI MEMORANDUM 1) Ozadje predloga 110 || · Razlogi za predlog in njegovi cilji / splošno ozadje Evro-sredozemski letalski sporazum med Evropsko unijo, njenimi državami članicami in Hašemitsko kraljevino Jordanijo je bil dogovorjen na podlagi Sklepa Sveta o odobritvi začetka pogajanj, ki je bil sprejet oktobra 2007. Sporazum je bil podpisan 15. decembra 2010. 120 || Republika Hrvaška je k Evropski uniji pristopila 1. julija 2013. V skladu s členom 6(2) Akta o pogojih pristopa se je Hrvaška zavezala, da bo pristopila k sporazumom, ki so jih sklenile ali podpisale države članice in Unija z eno ali več tretjimi državami ali mednarodno organizacijo. Za pristop Hrvaške k zgoraj navedenemu sporazumu z Jordanijo se uporablja poenostavljeni postopek. Protokol bi bilo tako treba podpisati v skladu z navedenim postopkom in s členom 218(5) Pogodbe o delovanju Evropske unije. Protokol vsebuje potrebne jezikovne prilagoditve Sporazuma zaradi pristopa Hrvaške. 130 || · Obstoječe določbe na področju, na katero se nanaša predlog Določbe Protokola nadomeščajo ali dopolnjujejo določbe Evro-sredozemskega letalskega sporazuma med Evropsko unijo, njenimi državami članicami in Hašemitsko kraljevino Jordanijo. 140 || · Usklajenost z drugimi politikami in cilji Unije Sporazum z Jordanijo spada v okvir zunanje letalske politike Unije, vzpostavljen s Sporočilom Komisije COM(2005) 79 „Razvijanje agende zunanje letalske politike Skupnosti“, ki je bilo pred kratkim revidirano s Sporočilom Komisije COM(2012) 556 „Zunanja letalska politika EU – reševanje prihodnjih izzivov“ in povezanimi sklepi Sveta. 2) Posvetovanje z deležniki in ocena učinka || · Posvetovanje z deležniki 211 || Posvetovalne metode, glavni ciljni sektorji in splošni profil vprašancev Ni relevantno. 212 || Povzetek in upoštevanje odgovorov Ni relevantno. 3) PRAVNI ELEMENTI PREDLOGA 305 || · Povzetek predlaganih ukrepov Protokol zagotavlja potrebne spremembe Evro-sredozemskega letalskega sporazuma med Evropsko unijo, njenimi državami članicami in Hašemitsko kraljevino Jordanijo po pristopu Hrvaške k EU 1. julija 2013. 310 || · Pravna podlaga Člen 100(2) in člen 218(5) Pogodbe o delovanju Evropske unije v povezavi s členom 6(2) Akta o pristopu. 4) Proračunske posledice 409 || Predlog ne vpliva na proračun Unije. 5) DODATNE INFORMACIJE 570 || · Podrobna obrazložitev predloga Svet je pozvan k odobritvi podpisa Protokola o spremembi Evro-sredozemskega letalskega sporazuma med Evropsko unijo, njenimi državami članicami in Hašemitsko kraljevino Jordanijo. Protokol bi bilo treba uporabljati začasno od datuma njegovega podpisa. 2015/0002 (NLE) Predlog SKLEP SVETA o podpisu, v imenu Evropske unije in njenih držav članic, in začasni uporabi Protokola o spremembi Evro-sredozemskega letalskega sporazuma med Evropsko unijo in njenimi državami članicami na eni ter Hašemitsko kraljevino Jordanijo na drugi strani zaradi upoštevanja pristopa Republike Hrvaške k Evropski uniji SVET EVROPSKE UNIJE JE – ob upoštevanju Pogodbe o delovanju Evropske unije, zlasti člena 100(2) in člena 218(5) Pogodbe, ob upoštevanju Akta o pristopu Hrvaške, zlasti drugega pododstavka člena 6(2) Akta, ob upoštevanju predloga Evropske komisije, ob upoštevanju naslednjega: (1) Svet je 14. septembra 2012 Komisijo pooblastil za začetek pogajanj v imenu Unije in njenih držav članic ter Republike Hrvaške za sklenitev Protokola o spremembi Evro-sredozemskega letalskega sporazuma med Evropsko unijo in njenimi državami članicami na eni ter Hašemitsko kraljevino Jordanijo na drugi strani zaradi upoštevanja pristopa Republike Hrvaške k Evropski uniji (v nadaljnjem besedilu: Protokol). (2) Pogajanja so se uspešno zaključila 24. aprila 2014. (3) Protokol bi bilo treba podpisati v imenu Unije in njenih držav članic s pridržkom njegove poznejše sklenitve. (4) Protokol bi bilo treba uporabljati začasno do zaključka postopkov, potrebnih za njegovo sklenitev – SPREJEL NASLEDNJI SKLEP: Člen 1 1. Podpis Protokola o spremembi Evro-sredozemskega letalskega sporazuma med Evropsko unijo in njenimi državami članicami na eni ter Hašemitsko kraljevino Jordanijo na drugi strani zaradi upoštevanja pristopa Republike Hrvaške k Evropski uniji se odobri v imenu Unije in njenih držav članic s pridržkom sklenitve navedenega protokola. 2. Besedilo Protokola je priloženo k temu sklepu. Člen 2 Generalni sekretariat Sveta vzpostavi instrument popolnih pooblastil za podpis Protokola, s pridržkom njegove sklenitve, za osebe, ki jih določi pogajalec Protokola. Člen 3 Protokol se v skladu s členom 3(2) Protokola do začetka njegove veljavnosti uporablja začasno od podpisa s strani pogodbenic. Člen 4 Ta sklep začne veljati na dan sprejetja. V Bruslju, Za Svet Predsednik PRILOGA Protokol o spremembi Evro-sredozemskega letalskega sporazuma med Evropsko unijo in njenimi državami članicami na eni ter Hašemitsko kraljevino Jordanijo na drugi strani zaradi upoštevanja pristopa Republike Hrvaške k Evropski uniji k predlogu Sklepa Sveta o podpisu, v imenu Evropske unije in njenih držav članic, in začasni uporabi Protokola o spremembi Evro-sredozemskega letalskega sporazuma med Evropsko unijo in njenimi državami članicami na eni ter Hašemitsko kraljevino Jordanijo na drugi strani zaradi upoštevanja pristopa Republike Hrvaške k Evropski uniji PROTOKOL o spremembi Evro-sredozemskega letalskega sporazuma med Evropsko unijo in njenimi državami članicami na eni ter Hašemitsko kraljevino Jordanijo na drugi strani zaradi upoštevanja pristopa Republike Hrvaške k Evropski uniji REPUBLIKA AVSTRIJA, KRALJEVINA BELGIJA, REPUBLIKA BOLGARIJA, Republika Hrvaška, REPUBLIKA CIPER, ČEŠKA REPUBLIKA, KRALJEVINA DANSKA, REPUBLIKA ESTONIJA, REPUBLIKA FINSKA, FRANCOSKA REPUBLIKA, ZVEZNA REPUBLIKA NEMČIJA, HELENSKA REPUBLIKA, MADŽARSKA, IRSKA, ITALIJANSKA REPUBLIKA, REPUBLIKA LATVIJA, REPUBLIKA LITVA, VELIKO VOJVODSTVO LUKSEMBURG, REPUBLIKA MALTA, KRALJEVINA NIZOZEMSKA, REPUBLIKA POLJSKA, PORTUGALSKA REPUBLIKA, ROMUNIJA, SLOVAŠKA REPUBLIKA, REPUBLIKA SLOVENIJA, KRALJEVINA ŠPANIJA, KRALJEVINA ŠVEDSKA, ZDRUŽENO KRALJESTVO VELIKA BRITANIJA IN SEVERNA IRSKA, ki so pogodbenice Pogodbe o Evropski uniji in Pogodbe o delovanju Evropske unije ter hkrati države članice Evropske unije (v nadaljnjem besedilu: države članice), in EVROPSKA UNIJA na eni ter HAŠEMITSKA KRALJEVINA JORDANIJA na drugi strani SO SE – ob upoštevanju pristopa Republike Hrvaške k Evropski uniji 1. julija 2013 – DOGOVORILI O NASLEDNJEM: Člen 1 Republika Hrvaška je pogodbenica Evro-sredozemskega letalskega sporazuma, ki so ga Evropska unija in njene države članice ter Hašemitska kraljevina Jordanija podpisali 15. decembra 2010 (v nadaljnjem besedilu: Sporazum). Člen 2 Besedilo Sporazuma v hrvaškem jeziku, ki je priloženo temu protokolu, postane verodostojno pod istimi pogoji kot druge jezikovne različice. Člen 3 1. Ta protokol pogodbenice odobrijo v skladu s svojimi postopki. Veljati začne na dan začetka veljavnosti Sporazuma. Če pa bi pogodbenice Protokol odobrile po datumu začetka veljavnosti Sporazuma, bi v skladu s členom 29(1) Sporazuma začel veljati en mesec po datumu, ko se pogodbenice medsebojno obvestijo o zaključku notranjih postopkov za odobritev. 2. Ta protokol je sestavni del Sporazuma in se začasno uporablja od podpisa Protokola s strani pogodbenic. Sestavljeno v dveh izvodih v ……….., dne ………, v angleškem, bolgarskem, češkem, danskem, estonskem, finskem, francoskem, grškem, hrvaškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem, švedskem in arabskem jeziku, pri čemer so vsa besedila enako verodostojna. ZA DRŽAVE ČLANICE ZA HAŠEMITSKO KRALJEVINO JORDANIJO ZA EVROPSKO UNIJO